У Вікіпедыі ёсць артыкулы пра іншых асоб з прозвішчам Жук.

**Аляксандр Іванавіч Жук** (нар. 10 кастрычніка 1956, Мінск) — беларускі педагог, доктар педагагічных навук (1998), прафесар (1999), рэктар Беларускага дзяржаўнага педагагічнага ўніверсітэта (з 2014), галоўны рэдактар часопісаў «Адукацыя і выхаванне», «Весці БДПУ».

Біяграфія
---------

Нарадзіўся 10 кастрычніка 1956 года ў Мінску. У 1979 годзе скончыў Беларускі дзяржаўны універсітэт імя У. І. Леніна па спецыяльнасці «матэматыка». З 1979 года — асістэнт кафедры тэорыі функцый БДУ. У 1983 годзе паступіў у аспірантуру Мінскага дзяржаўнага педагагічнага інстытута імя А. М. Горкага, якую скончыў у 1986 годзе, датэрмінова абараніўшы кандыдацкую дысертацыю па методыцы выкладання матэматыкі. У 1998 годзе абараніў доктарскую дысертацыю.

Працаваў настаўнікам матэматыкі ў СШ № 34 і № 170 г. Мінска, сакратаром камітэта камсамола БДУ, выкладчыкам кафедры геаметрыі, тапалогіі і методыкі выкладання матэматыкі, дацэнтам гэтай жа кафедры. У 1989—1992 гадах — першы дырэктар ліцэя БДУ. З 1992 года — рэктар Інстытута павышэння кваліфікацыі і перападрыхтоўкі кіруючых работнікаў і спецыялістаў адукацыі. З 1997 года — рэктар Акадэміі паслядыпломнай адукацыі.

У 2000 годзе прызначаны першым прарэктарам Беларускага дзяржаўнага ўніверсітэта. З 2001 года па 2014 год працаваў на пасадзе першага намесніка Міністра адукацыі Рэспублікі Беларусь.

З 3 мая 2014 года — рэктар Беларускага дзяржаўнага педагагічнага ўніверсітэта імя Максіма Танка.

Навука
------

Заснавальнік і кіраўнік навуковай школы па праблемах бесперапыннай педагагічнай адукацыі, у склад якой уваходзяць 3 дактары навук і больш за 20 кандыдатаў навук. Аўтар 235 публікацый, у тым ліку 5 манаграфій, навучальных дапаможнікаў, а таксама навуковых і навукова-метадычных артыкулаў.

Упершыню ў нацыянальнай сістэме бесперапыннай педагагічнай адукацыі пад кіраўніцтвам А. І. Жука створаны вучэбна-навукова-інавацыйны кластар, які забяспечвае інтэграцыю патэнцыялаў адукацыі, навукі і эфектыўнай практыкі, у склад якога ўваходзяць установы адукацыі, якія адносяцца да розных узроўняў адукацыі, навуковыя і навукова-метадычныя арганізацыі, грамадскія аб’яднанні, педагагічныя класы.

А. І. Жук быў кіраўніком міжведамаснай рабочай групы па распрацоўцы Кодэкса Рэспублікі Беларусь аб адукацыі, Дзяржаўных праграм развіцця вышэйшай, сярэдняй спецыяльнай і прафесійна-тэхнічнай адукацыі на 2011—2015 гг. старшынёй навукова-тэхнічных саветаў па галіновых навукова-тэхнічных праграмах «Адукацыя і кадры» на 2003—2005 гг. «Адукацыя і здароўе» на 2006—2008 гг. «Сучаснае адукацыйнае асяроддзе» на 2009—2011 гг. навуковым кіраўніком ДКПНД «Эканоміка і грамадства» на 2006—2010 гг. Дзяржаўнай праграмы навуковыя х даследаванняў «Гісторыя, культура, грамадства, дзяржава» на 2011—2015 гг. (падпраграма «Адукацыя»), кіраўніком НДР «Тэарэтыка-метадалагічныя асновы і механізмы пабудовы нацыянальнай сістэмы ацэнкі якасці бесперапыннага педагагічнага адукацыі» ДПНД «Эканоміка і гуманітарнае развіццё беларускага грамадства» на 2016—2020 гады, НДР «Змест і методыка універсальнай псіхолага-педагагічнай падрыхтоўкі выкладчыкаў ВНУ на аснове рэалізацыі кампетэнтнаснага падыходу як умовы іх асобасна-прафесійнага развіцця» (2015—2017 гг.) па лініі БРФФД.

З’яўляецца ганаровым доктарам Паўднёваўкраінскага нацыянальнага педагагічнага ўніверсітэта імя К. Д. Ушынскага і Маскоўскага дзяржаўнага ўніверсітэта эканомікі, статыстыкі і інфарматыкі, ганаровым прафесарам Армянскага дзяржаўнага педагагічнага ўніверсітэта імя Хачатура Абовяна.

Узнагароды
----------

* медаль «За працоўныя заслугі» (2016);
* заслужаны работнік адукацыі Рэспублікі Беларусь (2021);
* ганаровая грамата Савета Міністраў Рэспублікі Беларусь (2014).

Зноскі
------

1. ↑  Указ Прэзідэнта Республікі Беларусь ад 10 верасня 2021 года № 336 «Аб узнагароджанні»
2. ↑  Пастанова Савета Міністраў Рэспублікі Беларусь ад 2 мая 2014 года № 416 «Аб узнагароджанні А. І. Жука і У. М. Карачэўскага Ганаровай граматай Савета Міністраў Рэспублікі Беларусь»(недаступная спасылка)

Літаратура
----------

* Жук Александр Иванович // Республика Беларусь: Энциклопедия в 6 т. Т. 3: Герасименко — Картель / редкол.: Г. П. Пашков и др. — Минск: БелЭн, 2006. — 896 с : ил. — ISBN 985-11-0341-1. — ISBN 985-11-0382-9 (Т. 3)
* *Г.У. Карзенка.* Дактары і кандыдаты навук Беларускага дзяржаўнага педагагічнага ўніверсітэта імя Максіма Танка (да 10-годдзя з дня заснавання): біябібліягр. давед.. — Мн.: БДПУ, 2014. — С. 4-5. — 192 с. — ISBN 972-985-541-192-6.

Спасылкі
--------

* Біяграфія на сайце БДПУ  (руск.)

| ⛭Рэктары Беларускага дзяржаўнага педагагічнага ўніверсітэта імя Максіма Танка |
| --- |
| 
* Дзмітрый Сцяпура (1914—1918)
* Васіль Рудніцкі (1931—1932)
* Васіль Волкаў (1932—1934)
* Абрам Мельцэр (1934—1936)
* Ізраіль Леўтаў (1937—1939)
* Грыгорый Пазняк (1939—1940)
* Іван Ермакоў (1940—1941)
* Міхаіл Жаўрыд (1944—1945)
* Максім Макарэвіч (1946—1953)
* Іван Лакін (1953—1970)
* Фрол Шмыгаў (1970—1977)
* Аляксандр Караткевіч (1977—1993)
* Леанід Ціханаў (1993—2003)
* Пётр Кухарчык (2003—2014)
* Аляксандр Жук (з 2014)

 |